c)

Energiatõhusustegur EERPL(Tj) osalise koormuse võimsustarbe tingimustel A, B, C ja D leitakse järgmisel viisil. Osalise koormuse võimsustarbe tingimusel A (täiskoormus) peetakse üksuse esitatud võimsust võrdseks jahutuskoormusega (PdesignR). Osalise koormuse võimsustarbe tingimustel B, C ja D on võimalusi kaks: i) kui üksuse esitatud võimsus (DC) vastab nõutud jahutuskoormusele, siis kasutatakse üksuse asjaomast EERDC väärtust. Seda võidakse teha muudetava võimsusega üksuste puhul; EERPL(TB,C or D) = EERDC ii) kui üksuse esitatud võimsus on suurem kui nõutud jahutuskoormus, peab üksus tsükliliselt lülituma sisse ja välja. Seda võidakse teha muutumatu võimsusega ja muudetava võimsusega üksuste puhul. Sellistel juhtudel tuleb asjaomase EERPL väärtuse arvutamiseks kasutada kaotegurit (Cc). Sellise arvutuse selgitus on esitatud allpool. 1) Muutumatu võimsusega seadmed Ajas keskmise väljundtemperatuuri saamiseks arvutatakse võimsuskatse sisend- ja väljundtemperatuur järgmise valemiga: toutlet,average = t inlet,capacity test + (toutlet,capacity test – tinlet,capacity test) * CR kus — t inlet,capacity test = aurusti vee sisendtemperatuur (tingimuse B, C või D puhul, nagu need on sätestatud määruse (EL) 2016/2281 III lisa tabelis 22 ja 23) — t inlet,capacity test = aurusti vee väljundtemperatuur (tingimuse B, C või D puhul, nagu need on sätestatud määruse (EL) 2016/2281 III lisa tabelis 22 ja 23) — t outlet,average = aurusti vee keskmine väljundtemperatuur sisse- ja väljalülitamistsüklis (nt + 7 °C, nagu on sätestatud määruse (EL) 2016/2281 III lisa tabelis 22 ja 23) — CR = võimsustegur, mis arvutatakse jahutuskoormuse (PR) jagamisel jahutusvõimsusega (Pd) samadel töötingimustel: Suuruse toutlet,average määramiseks tehakse alljärgnev iteratsioon kõikide tingimuste (B, C ja D) puhul, kus jahuti jahutusvõimsus (seadistussamm) on suurem kui nõutud jahutuskoormus. — Tehakse katse määruse (EL) 2016/2281 tabelis 22 ja 23 esitatud temperatuuril toutlet veevooluhulgaga, mis vastab tingimusele A muutumatu veevooluhulgaga jahutite puhul, või fikseeritud temperatuurierinevusega muutuva veevooluhulgaga jahutite puhul. — Arvutatakse võimsustegur CR. — Arvutatud suurust toutlet_average kasutatakse korrigeeritud toutlet,capacity test arvutamiseks, millest lähtudes korraldatakse katse määruse (EL) 2016/2281 III lisa tabelis 22 ja 23 sätestatud väljundtemperatuuri toutlet,average leidmiseks. — Korratakse katset korrigeeritud suurusega toutlet ja sama veevooluhulgaga. — Arvutatakse uuesti CR. — Korratakse eelnevaid samme, kuni suuruste CR ja toutlet,capacity test väärtused enam ei muutu. Seejärel arvutatakse EERPL iga osalise koormuse võimsustarbe tingimuste (B, C ja D) puhul järgmisel viisil: Tekst pildi kus — EERDC on EER, mis vastab üksuse esitatud võimsusele (DC) samadel temperatuuritingimustel nagu osalise koormuse võimsustarbe tingimustel B, C ja D; — Cc on jahuti kaotegur osalise koormuse võimsustarbe tingimustel B, C ja D; — CR on võimsustegur osalise koormuse võimsustarbe tingimustel B, C ja D. Jahutite puhul ei ole üksuse taaskäivitumisel rõhu ühtlustumise tõttu tekkiv kadu märkimisväärne. Ainus mõju, mis EER-i suhtes tsükli käigus avaldub, on jääksisendenergia, mis jääb alles, kui kompressor on välja lülitatud. Üksuse kompressori väljalülitunud olekus mõõdetakse sisendelektrienergiat, kui kompressor on olnud välja lülitatud vähemalt kümme minutit. Kaotegur määratakse Cc iga osalise koormuse võimsustarbe suhtarvu puhul järgmiselt: Kui Cc väärtust ei määrata katsega, siis võetakse kaotegur Cc vaikimisi võrdseks 0,9-ga. 2) Muudetava võimsusega seadmed Esitatud võimsus ja EERPL leitakse seadme sellist võimsusreguleerimisastet või -sammu kasutades, mis vastab kõige paremini nõutud jahutuskoormusele. Kui sellise reguleerimisastmega ei saavutata nõutud jahutuskoormust ± 10 % täpsusega (nt 8,1–9,9 kW, kui nõutud jahutuskoormus on 9 kW), siis määratakse võimsus ja EERPL ettenähtud osalise koormuse võimsustarbe temperatuuridel, mis vastavad nõutud jahutuskoormusele eelnevale ja järgnevale reguleerimisastmele. Seejärel leitakse nende kahe astme puhul saadud tulemuste lineaarse interpoleerimisega osalise koormuse võimsustarve ja EERPL nõutud jahutuskoormusel. Kui seadme madalaim reguleerimisaste on nõutud jahutuskoormusest kõrgem, arvutatakse nõutud osalise koormuse võimsustarbe suhtarvule vastav EERPL valemi abil, mida kasutatakse muutumatu võimsusega seadmete puhul.